Ṣṣenf-agi n tira, asekcem n tebrat deg tira wungal, d ayen i d-yellan s tugget deg lqarn wis XVIII, anda amaru yaɛreḍ ad d-yaru deg uḍris-ines ayen yettidir deg tudert ines, neɣ tin n yiwudem-ines. Tabrat d ayen i d-yeḍran deg tudert n umdan, d ayen yettḥulfu, ɣef wanect-a tasekla n tallit-nni d tin i yefkan azal ameqran i tebrat. Mi ara dnuɣal ɣer deffir ad d-naf dakken, tibratin ttilint-d ger yemdukal, labaɛda wigad yettidiren deg lɣerba. Ṣṣenf-agi n tira nufa-t-id ar umaru ameqran Montesquieu deg udlis-is, Lettres persanes38 anda i d-yella usenqed n tmetti tafransist s lmendad n tebratin i dyellan gar Usbek akk d Ricca. Deffir n wayen yura Montesquieu, aṭas n yidlisen i dyellan s wudem n tebrat, ad d-nebder gar-asent; Lettres turques, Lettres juives, Lettres iroquoises (llant-d ger tulawin) akk d Lettres dune Pruvienne, n temyarut Massa de